open-index/open-wikipedia-markdown huggingface dataset:
Den skotske sosialistiske føderasjon

**Den skotske sosialistiske føderasjon** var et skotsk politisk parti som ble grunnlagt av støttespillere av Den sosialdemokratiske føderasjon i Edinburgh i 1888.

Under det britiske parlamentsvalget i 1892 var dette partiet blant de fremste støttespillerne til Scottish United Trades Councils Labour Party. I 1894 begynte de å publisere *Labour Chronicle*.

Partiets sekretær i årene 1895 og 1896 var James Connolly, som stilte som kandidat for partiet ved lokalvalg. Partiet var fortsatt aktivt i 1898, men dets senere historie er uklar.

## Referanser
Arendals Pilsens Venner

**Arendals Pilsens Venner** er en interesseforening til fremme for Arendals Bryggeri som holder til på industriområdet Stoa i Arendal kommune.

## Formål
Formålet til foreningen er:

Foreningen ble stiftet 1995 av initiativtaker Svein Erik Hansen, og har søsteravdelinger i Trondheim, Bergen, Oslo og Singapore. Trondheimsavdelingen ble stiftet allerede 4. oktober 1969, og Singapore-avdelingen ble stiftet 27. mai 2000 hos Kari og Knut Egeberg i Lucky Heights på østkysten av Singapore. Bergensavdelingen ble startet opp igjen i 2009 av Thomas Kjemperud og Linn Fetveit etter flere års inaktivitet. Osloavdelingen treffes siste onsdag i måneden kl 19 på Paddy's pub.

## Redningsoperasjoner
Flere ganger har Arendals Bryggeri vært truet med nedleggelse, blant annet i 1999, 2003 og 2005. Arendals Pilsens Venner har ved sitt arbeid vært med å forhindre at dette skal skje, ved å legge press på myndigheter, eiere av bryggeriet, og ved å oppfordre folk til å kjøpe mer av produktene til bryggeriet.

## Referanser


## Eksterne lenker
* Arendal Pilsens Venner 
* Arendal Pilsens Venner – Bergen
* Arendal Pilsens Venner – Trondheim
* APVs historie MS Word-format
Melissa Myerscough

**Melissa Myerscough** (født **Price** 5. september 1979) er en amerikanske friidrettsutøver, som konkurrerer i sleggekast.
Hennes fremste prestasjon er en tolvteplass under VM i 2001 i Edmonton, Canada. Under det amerikanske mesterskapet i 2003 testet hun positivt på THG. Myerscough mistet gullmedaljen, og ble utestengt fra april 2004 til april 2006. Hun har en personlig rekord på 67.59&nbsp;meter, fra mai 2003.

Melissa er gift med Carl Myerscough, som også er blitt utestengt for doping.

## Referanser


## Eksterne lenker
*
Sjeselong

En **sjeselong** (fra fransk, egentlig 'langstol', av *chaise* 'stol' og *longue* 'lang') er en slags sofa uten rygg som ofte er opphøyd i den ene enden.
Den sosialistiske liga (Storbritannia, 1885)

**Den sosialistiske liga** var et revolusjonært kommunistisk parti som eksisterte i Storbritannia fra januar 1885 til 1901. Partiets første manifest, skrevet av William Morris og Ernest Belfort Bax, forsvarte internasjonal revolusjon, og ble anerkjent av Friedrich Engels som ekte marxisme. Partiet utga avisen Commonweal.

I 1884 prøvde en fraksjon innenfor den sosialdemokratiske føderasjon å fjerne Henry Hyndman fra partiets ledelse. De var motstandere av hans nasjonalisme og anklaget ham for å styre partiet diktatorisk.

Under et møte i partiledelsen den 28. desember 1884, oppstod en opphetet debatt om Hyndmans lederstil. Hyndman ble anklaget for å dirigere partiavisen Justice, og for å ekskludere medlemmer som han var uenige med. Partiledelsen vedtok med 10 mot 8 stemmer at den manglet tillit til Hyndman.

Da Hyndman nektet å trekke seg som leder, forlot flere sentrale medlemmer partiet i 1885 og dannet **den sosialistiske liga**. Blant disse var William Morris, Eleanor Marx, Ernest Belfort Bax, Edward Aveling, Edward Carpenter og Walter Crane. Flere lokale avdelinger av den sosialdemokratiske føderasjon, deriblant i Øst-London, Hammersmith og Leeds, sluttet seg også til det nye partiet.

William Morris ble imidlertid skuffet over partiets labre oppslutning. Etter 6 måneder hadde den sosialistiske liga bare 230 medlemmer, fordelt på 8 avdelinger. Storbritannias økonomiske problemer på 1880-tallet førte imidlertid til økt interesse for partiet, og i januar 1887 hadde det 550 medlemmer. Mange av medlemmene var likevel arbeidsledige og hadde ikke råd til å betale abonnementet på partiets avis; dessuten var bare 280 medlemmer istand til å betale medlemsavgiften.

I 1887 opprettet den arbeidsledige håndverkeren John Bruce Glasier en avdeling i Glasgow. I løpet av noen få måneder fikk den 53 medlemmer. Da Glasier organiserte et åpent, utendørs folkemøte i byen, hadde han bortimot 20&nbsp;000 tilhørere. Den sosialistiske liga fortsatte å vokse og hadde i 1895 mer enn 10&nbsp;700 medlemmer. 

Partiet tiltrakk seg også mange syndikalister, som fikk økt oppslutning tidlig på 1890-tallet. Dette førte til at enkelte av grunnleggerne forlot den sosialistiske liga, enten ved å vende tilbake til Den sosialdemokratiske føderasjon eller ved å tilslutte seg det nye Independent Labour Party. 

Den sosialistiske liga fortsatte imidlertid å være aktiv inntil partiet ble nedlagt i 1901. På dette tidspunktet hadde partiet mer enn 6000 medlemmer.

## Referanser


## Eksterne lenker
*
Laud

**Laud** er en  tidligere karakter ved eksamener ved norske universiteter og høgskoler. Laud er forkortelse for 'laudabilis', som betyr rosverdig. Nedenstående oversikt viser de ulike karakterene som ble gitt:
*1,0–1,5: *laudabilis prae ceteris*, «rosverdig fremfor de andre», preseterist
*1,6–2,5: *laudabilis*, «rosverdig»
*2,6–3,2: *haud illaudabilis,* «ikke urosverdig»
*3,3–4,0: *non contemnendus*, «ikke å forakte»
*4,1–6.0: *[[Immaturus]]*, «umodent»; stryk

De samme latinske karakterene ble også brukt i Danmark fra ca. 1780 til 1805, men da uten tallverdier.

Juristene hadde sitt eget system som var slik:
*2,15 og bedre: Ren laud
*2,16–2,35: Står til Laud
*2,36–2,55: Kan få laud
*2,56–2,75: Kan vel få laud
*2,76–2,95: Haud illaudabilis
*2,96–3,15: Står til haud illaudabilis
*3,16 og dårligere: Immaturus (stryk)

På de enkelte eksamener ble karakteren gitt med 5/100s nøyaktighet, dvs. 2,60, 2,65, 2,70 osv, men på det endelige vitnemål var nøyaktigheten 1/100. Fordi det var et krav til enkelte stillinger (f.eks. høyesterettsdommere) at man hadde «beste karakter» til eksamen (dvs. laud (2,75 eller bedre)), ble laud/haud-grensen svært viktig – også for andre stillinger for jurister – selv om hovedkarakteren var et snitt der kandidaten med 2,75 neppe var vesentlig bedre enn den som hadde 2,76. Sluttkarakteren ved juridisk embetseksamen ble også publisert i Norsk Retstidende frem til 1969 slik at det tidligere var enkelt for jurister å finne ut hvilken karakter kolleger hadde.

## ''Summa cum laude''
*Summa cum laude* er det latinske uttrykket for den høyeste utmerkelse i forbindelse med høyere utdannelser, og brukes ofte på  amerikanske universiteter. Følgende tre latinske uttrykk anvendes for å tilkjennegi kvalitet og nivå på et gjennomført studium ved amerikanske universiteter. De er her angitt i stigende orden:
* *cum laude*: «med ros»
* *magna cum laude*: «med stor ros»
* *summa cum laude*: «med største ros»

Betegnelsene «cum laude» har samme språklige rot som den tidligere karakteren «laud» ved norske høgskoler og universiteter.

## Referanser
Haud

**Haud** (latin *haud illaudabilis*, «ikke urosverdig») er en tidligere karakter ved norske universiteter. Ved de fleste fakulteter ble karakteren gitt for resultater mellom mellom 2,6 og 3,2 i det tallbaserte karaktersystemet. Resultater bedre enn haud ble kalt laud og resultater dårligere enn haud ble kalt non.

## Referanser
Lipnice nad Sázavou

**Lipnice nad Sázavou** er en landsby i Böhmen i Tsjekkia. Det bor omtrent 650 mennesker i landsbyen. 

Det var her Jaroslav Hašek bodde og skrev mye før sin død i 1923. Han ligger begravet på en gravplass i landsbyen.

## Referanser


## Eksterne lenker
*
Spør støvet

***Spør støvet*** (originaltittel: ***Ask the Dust***) er en roman skrevet av italiensk-amerikaneren John Fante. Den er en del av en serie av bøker som omhandler karakteren Arturo Bandini, en ung italiensk skribent som faller for en meksikansk servitrise. Den ble gitt ut i 1939 og igjen i 1980. Den første norske utgaven kom i 2007 og var oversatt av Børge Lund. 

Boken ble også filmatisert i 2006 med Robert Towne som regissør og Tom Cruise som produsent. Colin Farrell spilte hovedrollen som Arturo Bandini.
Harald Horn

**Harald Horn** er en litterær figur, som er litteraturkritiker og dr. phil., og som opptrer i flere av Hans Scherfigs bøker, bl.a. *[[Det forsømte forår]]*, *[[Idealister]]* og *[[Frydenholm]]*. I førstnevnte bok fremgår det at Horn egentlig selv gjerne ville vært dikter, i det minste i sin ungdom.

Med denne figuren forsøker Scherfig å portrettere en typisk konservativ dansk intellektuell, som ofte fremstilles som småborgerlig og patetisk.

Horn tok sin doktorgrad på «adverbier i *[[Holbergs epistler]]*», som han mener å kunne bevise Ludvig Holbergs danskhet med. Han skriver jevnlig litteraturanmeldelser i *Morgenbladet*.
X-42

**X-42** er et eksperimentelt rakettrinn/rakettmotor utviklet for USAs flyvåpen USAF.

## Historie
I januar 1998 sendte flyvåpenets forskningsavdeling AFRL (**A**ir **F**orce **R**esearch **L**aboratory) ut en anbudsinnbydelse for utviklingen av et siste-trinn i et rakettsystem som skulle sette nyttelast på 900 – 1&nbsp;800 kg i jordbane. Prosjektet ble tildelt betegnelsen X-42, og ble kalt *Pop-Up Upper Stage*. En demonstrasjon av rakettrinnet var planlagt å bli gjennomført i 2000.

Status for prosjektet er per august 2008 ukjent.

## Formål
X-42 skulle utvide bruksområdet for det militære romflyet MSP (**M**ilitary **S**pace **P**lane) ved å utvikle nye teknologier og materialer i rakettmotorer for flytende drivstoff. Det var tenkt som et kostnadseffektivt og ikke gjenbrukbart rakettrinn for å sette nyttelast i jordbane. Eventuelle nyvinninger fra X-42 vil ventelig også komme til nytte i både sivil og kommersiell romfart etter hvert.

## Design
X-42 er fremdeles hemmeligstemplet, og detaljer om prosjektet er derfor ikke tilgjengelig.

## Spesifikasjoner
**Dimensjoner**

* **Mannskap:** Ubemannet
* **Lengde:** Ukjent
* **Høyde:**  Ukjent
* **Vekt:** Ukjent

**Ytelse**

* **Motor:** Rakettmotor med flytende drivstoff
* **Skyvekraft:** Ukjent kN
* **Toppfart:** Ukjent
* **Maks operasjonshøyde:** Jordbane

## Kilder
*NASA – American X-vehicles, An Inventory—X-1 to X-50 (side 52) Utgitt 2003 (pdf) Besøkt 20. mars 2015
*GlobalSecurity.org – X-42 Pop-up Upper Stage Besøkt 20. mars 2015
Uesugi Kenshin

**Uesugi Kenshin** (japansk: 上杉 謙信; 18. februar 1530-19. april 1578) var en mektig daimyō som styrte Echigo-provinsen i sengoku-perioden i Japan. Han var daimyō Nagao Tamekages tredje sønn.

Han var en av de mektigste krigsherrene i sengoku, og er kjent for å ha vært Takeda Shingens legendariske rival og for sin militære ekspertise, strategi og sin tro på krigsguden, Bishamonten. Mange så på Kenshin som Bishamontens avatar og kalte han en krigsgud. 

## Tidlig liv
Kenshin hørte opprinnelig til Nagao-klanen, ikke Uesugi, og hans opprinnelige navn var **Nagao Kagetora**. Kagetoras far, Tamekage, ble drept av Enami Kazuyoris styrker i et felttog mot ikkō-ikki-munkene i 1536. Tamekages eldste sønn, Nagao Harukage sørget straks for å få kontroll over Nagao. Kenshin ble tatt bort i den følgende maktkampen i Echigo og ble flyttet til Rinsen-ji-tempelet, hvor han studerte zen og kampsport fra han var sju til han var 14 år.  

Kenshins adoptivfar Uesugi Norimasa var blitt kjent som krigsherre etter seierne sine over Uesugi Sadanori og Uesugi Funayoshi.   

## Navn
Uesugi Kenshins byttet navn fra Nagao Kagetora til Uesugi Masatora da han ble leder for Uesugi-klanen. Senere skiftet han navn til Uesugi Terutora og til slutt til Uesugi Kenshin, etter at han ble en buddhistmunk. Kenshin er også omtalt som *Dragen fra Echigo* på grunn av  kampsportferdighetene han viste på slagmarken, mens Shingens rival Takeda Shingen også omtales som *Tigeren fra Kai*. I kinesisk mytologi er dragen og tigeren bitre rivaler. Både Kenshin og Shingen hadde alltid vært interessert i kinesisk kultur, særlig arbeidene til strategen Sunzi (*[[Kunsten å krige]]*). 

## Ettermæle

Det er oppført en egen bygning, en helligdom til Kenshins ære, i Yonesawa i Japan.

Echigo Kenshin Sake-festivalen arrangeres i oktober hvert år, og har rundt 100 000 besøkende.

Uesugi Kenshin figurerer i flere spill og animéserier.

## Se også
*Takeda Shingen
*Sengoku-perioden

## Referanser
Carl Myerscough

**Carl Myerscough** (født 1979) er en engelsk friidrettsutøver, som konkurrerer i kulestøt, hvor han forøvrig er britisk rekordholder. I 2002 og 2003 tok Myerscough hhv. den britiske innendørs- og utendørs rekorden til Geoff Capes, som hadde stått siden slutten av 1970-tallet. I 1999 testet han positivt på anabole steroider, og ble utestengt i to år. Myerscough har en personlig rekord på 21.92&nbsp;meter.

## Referanser


## Eksterne lenker
*
Rovdefjorden

**Rovdefjorden** er en 13 kilometer lang fjord på Sunnmøre. Den ligger i kommunene Vanylven, Sande, Herøy, Ulstein og Volda. Fjorden ligger på sørsiden av Gurskøya og nord for Rovdestranda.

I vest starter fjorden ved Syvdsnes og Støylane som en fortsettelse av Hallefjorden. Vest for Syvdsnes strekker Syvdsfjorden seg sørover. Rovde ligger på sørsiden av fjorden langs riksvei 652 som går her. I øst ender fjorden ved Yksnøya og Svinvikneset. På den andre siden av Svinvikneset begynner Voldsfjorden som strekker seg sørover.

Rovdefjorden er opptil 501 meter dyp ved overgangen til Voldsfjorden. 

## Referanser
Tyson Chandler

**Tyson Cleotis Chandler** (født 2. oktober 1982) er en amerikansk basketballspiller for laget Phoenix Suns i den amerikanske NBA-ligaen. Tyson Chandler spiller center på banen. Chandler var også en del av USAs basketlandslag.

## Personlig informasjon
I 2005 giftet Tyson Chandler seg med kjæresten, Kimberly. I mai et år senere fikk de sin første datter som de kalte Sacha.

Chandler har sitt eget støtteprogram for flomofrene i New Orleans som kalles «Rebound to Rebound» som går ut på at han gir 10 $ til veldedighet per retur han tar for New Orleans. I fjor tok han 904 returer, han ga 9040 $ til flomofrene. Noe som tilsvarer ca. 55 000 kroner.

## NBA-karriere
### Los Angeles Clippers
Tyson Chandler ble valgt av Los Angeles Clippers i andre opptaksrunde i 2001. Rett etterpå ble Chandler byttet bort, sammen med Brian Skinner, mot Elton Brand. Dermed havnet Tyson Chandler sammen med sin gamle lagkamerat fra highschool, Eddy Curry, i Chicago Bulls.

### Chicago Bulls
Tyson Chandler hadde fort vokst til å bli en anerkjent spiller i NBA. I starten syntes han det var både vanskelig og tøft å fylle Elton Brands plass, men det skulle vise seg at Chandler var et stort talent. Tyson Chandler spilte totalt 5 sesonger for klubben og viste seg å være ett svært godt kjøp av Chicago Bulls.

### New Orleans Hornets
I juli 2006 ble Chicago Bulls og New Orleans Hornets enige om en avtale som innebar at Chandler ble solgt. Chandler var selv veldig optimistisk vedrørende overgangen. Han mente han hadde noe å gi laget, og at han kunne hjelpe New Orleans Hornets med å komme seg til NBA sluttspillet. Chandler ga også uttrykk for at det var en enorm mulighet for enhver basketballspiller å spille med en gjeng kommende talenter. Særlig var Chandler optimistisk ved New Orleans Hornets' nye Point Guard, Chris Paul, som senere viste seg å være et stort talent.

### Charlotte Bobcats
I 2009-2010-sesongen spilte han for Charlotte Bobcats. Han ble byttet mot Emeka Okafor.

### Dallas Mavericks
Chandler var en viktig defensiv brikke for et Dallas Mavericks lag som av mange ble sett på som for veike til å gå hele veien. Dallas overrasket de fleste da de tok seg helt til finalen. Enda flere ble overrasket da Dallas slo favorittene Miami Heat 4-2.

### New York Knicks
Chandler stod uten kontrakt etter sesongen 2010/11. Dallas´ eier, Mark Cuban, prioriterte økonomisk tilbakeholdenhet fremfor å signere spillerne som hjalp Dallas å vinne tittelen i 2011. Tyson Chandler signerte en 4-årskontrakt med New York Knicks verdt 58 $ dollar. Våren 2012 ble Chandler kåret til NBAs beste defensive spiller sesongen 2011/12.

Han var også med på USAs landslag og var med å vinne VM-gull (2010).

## Referanser


## Eksterne lenker
* 
* 
* 
*
Eddy Curry

**Eddy Curry jr.** (født 5. desember 1982) er en amerikansk basketballspiller for laget Minnesota Timberwolves i den amerikanske NBA-ligaen. Eddy Curry er en spiller som ikke har gått college, men kom inn i NBA da han var 18 år. Han spiller posisjonen som center.

## NBA-karriere
### Chicago Bulls
Curry ble trukket opp av Chicago Bulls i 4. opptaksrunde i 2001 da han var 18 år gammel. Samme året kom Currys tidligere lagkamerat fra highschool; Tyson Chandler til Chicago, da han ble byttet fra Los Angeles Clippers. Curry ble i klubben i fire sesonger til 2005.

### New York Knicks
I 2005 ble Curry byttet til New York Knicks.

## Minnesota Timberwolves
Den 22. februar 2011 ble Curry byttet nok en gang, denne gangen som en av de 13 spillerne som endret klubb i forbindelse med at Carmelo Anthony kom til New York Knicks. Curry ble byttet til Minnesota Timberwolves.

## Kilder
* Curry bio hos NBA

### Referanser


## Eksterne lenker
*
Untitled

***Untitled*** er Nas sitt niende studioalbum. Albumet ble utgitt av Def Jam og Columbia Records 15. juni 2008.
Nullitet

**Nullitet** (fransk: *nullité*, latin: *Nullus* ) kan ha flere betydninger:
# *Juridisk:* en ugyldig kontrakt eller avtale, eksempelvis inngåelse av et nytt ekteskap uten at det første er oppløst (bigami), eller et ugyldig vedtak.
# *Negativ karakteristikk av person eller handling:* Nedsettende karakteristikk av en person, et forskningsresultat uten tilstrekkelig dokumentasjon, et intetsigende teaterstykke e.l.
# Et begrep innenfor «transreell aritmetikk» funnet opp av James A.D.W. Anderson som en praktisk løsning på et problem hvor ligninger ikke har en løsning på den reelle tallinjen. Begrepet har imidlertid fått kritikk fra etablerte matematikere som påpeker at det han egentlig har gjort, er å finne opp NaN (eng.: Not-a-Number) på nytt.

## Referanser
Grenache

**Grenache** er en kjent drue som brukes til vin. Det finnes flere varianter av denne druen, og den kan brukes både til hvite og røde viner. Denne druen gir 15-16% alkohol, og den bør ikke dyrkes i jord som er veldig fruktbar, for da gir den en kjedelig vin som har lite farge. Dette har ført til at den gjerne selges som rosévin.

Druen har sannsynligvis sin opprinnelse fra Spania eller Sardinia, men den dyrkes også i de sørlige delene av Frankrike. Det finnes også områder i Australia, og i Sør-Afrika der denne druen blir dyrket og presset til vin, men det er sjelden å finne den i ren form. Som tilsetning med andre sorter er den svært vanlig.

## Referanser
Eurofighter Jagdflugzeug

**Eurofighter Jagdflugzeug GmbH** er et multinasjonalt selskap som koordinerer konstruksjonen, produksjonen og oppgraderingen av jagerflyet Eurofighter Typhoon.

Selskapet ble grunnlagt i 1986 og er registrert i Tyskland. Det eies av de ledende flyprodusentene i de fire partnerlandene:

* 46 %: EADS
** 33 % EADS Deutschland (Tyskland)
** 13 % EADS CASA (Spania)
* 33 %: BAE Systems (Storbritannia)
* 21 %: Alenia Aeronautica (Italia)

Den eneste kunden til Eurofighter GmbH er NATO Eurofighter and Tornado Management Agency (NETMA), som opererer på vegne av medlemsstatene. Denne samarbeidsformen følger den til Panavia Tornado, der Panavia Aircraft GmbH hadde ansvar for å levere våpensystemet, mens the britisk-registrerte Turbo-Union Ltd. hadde ansvar for fremdriftssystemet.

Hovedkontoret til Eurofighter GmbH ligger i utkanten av München i Tyskland.

## Eksterne lenker
*
Hallefjorden

**Hallefjorden** er en 10 kilometer lang fjord langs kommunegrensen mellom Vanylven og Sande kommune på Sunnmøre. Fjorden går langs sørvestsiden av Gurskøya og nord for Brandalsstranda.

Fjorden har innløp i nordvest mellom Marøyna i vest og Hellebygda i øst og går først sørover. Rett sør for Marøyna ligger Åramsundet som går vest til Haugsfjorden. Like sør for Åramsundet ligger Åram og tvers over fjorden ligger bygda Larsnes. Ved Sørbrandal snur fjorden østover. Bjørlykkja ligger på sørsiden av fjorden. Fjorden ender mellom Koparneset i sør og Årvika i nord. Mellom disse to stedene er det fergeforbindelse.

Den største dybden i fjorden er 360 meter.

Videre østover ligger Rovdefjorden, mens Syvdsfjorden strekker seg sørover fra Koparneset. 

Fylkesvei 61 går på Gurksøysiden av fjorden, mens fylkesvei 2 går langs sør- og vestsiden. 

## Referanser
Lærelyst – veien til motivasjon

***Lærelyst – veien til motivasjon*** er en pedagogisk, rollespillbasert læremetode skapt av Rune Andersen først forsøkt på Grimstad ungdomsskole fra 2000, og senere utgitt i bokform i 2006 ved Høyskoleforlaget. Målet for metoden er å motivere elever til innsats og læring, og baserer seg på å veksle mellom skolearbeid og rollespill, hvor arbeidsinnsats belønnes med poeng som kan brukes i spillets gang. Skolearbeidet kan også integreres med rollespillet, slik at problemene som rollene må takle direkte tilsvarer fagoppgaver elevene må løse. 

## Referanser
Non (karakter)

**Non**, egentlig *non contemnendus* (latin, «ikke å forakte»), er en tidligere karakter ved norske universiteter. Karakteren ble gitt for resultater mellom 3,3 og 4,0 i det tallbaserte karaktersystemet. Resultater dårligere enn non var stryk (immaturus). Karakteren over non var haud.

## Referanser
Karakter

Ordet **karakter** stammer opprinnelig fra gresk *χαρακτήρ* («risse inn»), og betegnet pregestempelet for mynter og segl samt selve pregingen.

I overført betydning har *karakter* siden kommet til å bety kjennetegn eller særmerker ved en person, gjenstand, hendelse eller lignende. Ordet har en rekke betydninger som er avledet av dette, slik som rollefigur (i teater) eller karakter som mål på prestasjoner (i utdannelse, se for eksempel karaktersystemer i Norge). Ordet kan også betegne moralsk fasthet («han har en sterk karakter»).

Som et lånord fra engelsk kan karakter også betegne en rollefigur innen film, skuespill og teater.

## Se også
* Karaktersystemer i Norge
* Rollefigur
* Personlighet

## Referanser
Salsette

**Salsette (साष्टी)** (portugisisk: Salsete, Marathi: Sashti (साष्टी)) er en øy i staten Maharashtra på Indias vestkyst. Storbyen Mumbai (tidligere Bombay) og byen Thane ligger på øya, noe som gjør den til den 14. mest folkerike øya i verden.

## Eksterne lenker
*
Deltid

**Deltid** er når den ansatte jobber kortere arbeidstid enn hva full stilling er definert i enten lov- eller avtaleverk (tariffavtale). 

Siden fulltid i Norge gjennom arbeidsmiljøloven er definert som 40-timers arbeidsuke, mens det gjennom tariffavtale er definert som 37,5-timers arbeidsuke, er deltid vanligvis det samme som å jobbe under 37,5- eller 40-timers uke. Mange arbeidssteder opererer i den sammenheng med prosentstillinger/brøkdelsstillinger, noe som er vanlig i skift- og turnuspregede yrker.

## Typer deltid
### Ufrivillig deltid
Dersom man ønsker å jobbe fulltid, men ikke får dette, er man deltidsledig (arbeidsledig). Arbeidsledighet defineres som et samfunnsproblem og høy bruk av deltid innen visse yrker er derfor et problem for samfunnet, siden den ansatte trekkes mellom å lete etter ny jobb, eller nøye seg med en lav stillingsbrøk. Bruk av deltid kan også ha form av misbruk av deltid, i det arbeidsgiver tildeler lav stillingsbrøk i arbeidskontrakten, og gjennom dette oppnår større grad av fleksibilitet, ofte er prisen for dette de ansattes usikkerhet omkring egen arbeidstid og dermed også inntekt.

### Frivillig deltid
Frivillig deltid er når den ansatte selv ønsker å jobbe deltid. De vanligste eksemplene på dette er enten ungdom som tar seg jobb ved siden av studiene, eller fulltidsansatte som går ned i stilling for å gjøre annet ved siden av jobben (eksempelvis foreldre som vil tilbringe mer tid med barna.)

## Annen bruk av begrepet
En noe annen bruk av begrepet er at man har en bibeskjeftigelse som normalt ville vært på fulltid, ved siden av jobben. Eksempelvis å «studere deltid».

## Eksterne lenker
* Arbeidsmiljølovens kapittel om arbeidstid (Lovdata.no)
Henri Farman

**Henri Farman** (født 26. mai 1874 i Paris, død 18. juli 1958 i Paris) var fransk flykonstruktør og flypioner.

## Liv og virke
### Bakgrunn
Henri Farman var sønn av velstående engelske foreldre – faren var korrespondent for en engelsk avis i Paris. Farman og hans brødre vokste opp med konkurranseinstinkt. Henrri begynte på en utdannelse til kunstner, men interesserte seg snart mer for teknikkens nyeste landevinninger og for sport.  

Han deltok tidlig i sykkelritt sammen med sine brødre. Etter å ha vunnet flere ritt ville han prøve seg på nye konkurranseformer. Det ble motorsykkel- og bilrace tidlig på 1900-tallet. Han deltok i et billøp Paris-Madrid  i 1913 i en Panhard Levasseur. 

### Flyvning
Etter at Alberto Santos-Dumont hadde gjennomført flere vellykkede flyvninger med luftskip, ble Farman selv interessert i flyvning. Han lærte seg å fly med vannstoffballonger, og sammen  med sin bror Maurice bygget han et glidefly. Brødrene konstruerte sitt første motordrevne fly, en to-dekker, som de fløy med i 1907. Året etter flyttet de virksomheten til Versailles, der de etablerte en fabrikk og en flyskole. Da lokalene ble for små, åpnet de en filial i Boulogne-sur-Seine. Under første verdenskrig var han en av hovedleverandørene av fly til den franske armeen. Da han så at krigen nærmet seg slutten, begynte han å tenke på fly til fredelige formål, og i 1917 startet han konstruksjonsarbeidet på passasjerflyet «Goliath».

I 1907 kjøpte han et av de første fly som Gabriel Voisin hadde bygget og som han foretok forbedringer på. 23. oktober 1907 fløy Farman 186 meter med sin Voisin-Farman og vant dermed en pris som var satt opp for den første som fløy over 150 meter i Europa. Tre dager senere fløy han 771 meter. Flyvningen, som varte i 53 sekunder, ble betraktet som en verdensrekord den gangen. Den 13. januar 1908 vant han en tysk pris på 50 000 Franc ved å fly i en sirkel med en minste diameter på 1&nbsp;000 meter. 

I juli-august 1908 besøkte han USA, der han gjennomførte flyoppvisninger ved Brighton Beach i New York. Tilbake i Europa foretok han den 20. oktober en 27 kilometer lang flyvning mellom Chalons og Reims på drøyt 20 minutter. Etter flyvningen ble flyet transportert landeveien tilbake til startplassen. I 1909 konstruerte han, sammen med sin bror Maurice (1877–1964), en to-dekker som han stilte opp med i en konkurranse ved et flystevne i Reims. Der vant han førstepremie i distanse- og utholdenhetsflyvning med en 180 kilometer lang flyvning. Han satte ytterligere en rekord i distanse- og utholdenhet ved en konkurranse i Blackpool i England, der han seiret og vant 10&nbsp;000 pund.

Farman grunnla 1919 «Société Générale de Transport Aérien» (SGTA), et av de første flyselskap for passasjertransport. Samme år ble han tildelt Æreslegionen. SGTA var i drift frem til 1933, da selskapets aktiva ble overtatt av det nyetablerte Air France. Da Frankrike nasjonaliserte flyindustrien i 1937, trakk han seg tilbake fra ledelsen av sitt selskap.

## Referanser


## Eksterne lenker
* 

* Interview med Helen Jepson av Bruce Duffie, publisertni *Massenet Newsletter* i juli 1938
Haakon Bull-Hansen

**Haakon Bull-Hansen** (født 20. september 1951 i Oslo) er norsk forfatter, journalist og redaktør.

Han begynte som skribent og aktivist i undergrunnskulturen på 1970-tallet, sentrert i Oslomiljøet rundt Club7, Gateavisa og tidsskriftet Dikt & Datt. I 1973 startet han pip forlag som ga ut en lyrikkantologi, og året etter debuterte han som skjønnlitterær forfatter på Tiden forlag. I 1978 var han med og startet kulturforumet Gruppe78 som arrangerte en rekke aktuelle debattmøter i Oslo.

I 1979 ble Bull-Hansen medlem av redaksjonen i BASAR – norsk litterært tidsskrift (Cappelens forlag) og var der fram til tidsskriftet ble nedlagt i 1981. I samme periode var han også medarbeider i Dagbladets kulturredaksjon og norsk korrespondent i Sveriges Riksradio, OBS-kulturkvarten. I 1983 startet han litteraturavisen BRAVADO – uavhengig norsk smaksorgan – (1983–1984) som ble utgitt av Gutu bokhandel. Han var også redaktør av bladet til Den norske forfatterforening, *Forfatteren*.

Gjennom 1990-tallet arbeidet han med informasjonsledelse i organisasjoner som Direktoratet for arbeidstilsynet, Statkraft, A-pressen og Norsk Hydro, før han ble med i konsulentselskapet Kunnskapsgartnerne i 2001. Der var han bl.a. prosjektleder for det første kulturoppfølgingsprogrammet (KOP) for utbygging av Bjørvika. I dag livnærer han seg som konsulent, journalist og forfatter.

Haakon Bull-Hansen er medlem av Den norske forfatterforening og Norsk faglitterær forfatter- og oversetterforening. Han er eldste sønn av tidligere forsvarssjef, general Fredrik Bull-Hansen.

## Bokutgivelser
### Skjønnlitteratur
* 1974: *Elsker videre* – dikt utgitt på Tiden forlag
* 1976: *Forresten er det for tidlig å gå hjem nå* – dikt utgitt på Tiden forlag
* 1978: *Morgen med Rosa, en rastløs romanse* – roman utgitt på Gyldendal

### Dokumentar
* 2008: *I krig for fred – 12 personlige fortellinger fra Koreakrigen til Afghanistan* – utgitt på Kagge Forlag
* 2011: *Strålekameratene – en fortelling om menn og kreft* – utgitt på Kagge Forlag
* 2013: *Til skogs – blant skiløpere og soppsankere, jegere og joggere, bønder og baroner og vanlige folk.* – utgitt på Kagge Forlag

### Antologier (redaktør)
* 1973: *Verre er det med det som ikke er skjedd* – utgitt på pip forlag
* 1984: *Rock, ni norske historier* – utgitt av Cappelen og Den Norske Bokklubben
* 1994: *Fjell, dikt og grafikk* –  Statkraft / Gudbrandsdalen billedgalleri og kunstforlag 

## Referanser


## Kilder
* Presentasjon av Haakon Bull-Hansen i Forfatterkatalogen på Forfattersentrums nettsider

## Eksterne lenker
* Haakon Bull-Hansens personlige hjemmeside
* Litteraturselskapet BOKR AS
A-team (musikkgruppe)

**A-team** var en norsk hiphop-gruppe som besto av Jayski og PeeJay.

A-Team var en av de første rap-artistene som ga ut musikk på vinyl i Norge. Duoen Jayski og PeeJay var svært populære da de kom og hadde allerede vært i miljøet, som gruppen LAW, før dette, og sluppet flere demoer. Logoen var tegnet av graffitiartisten Coderock som dermed og ble den første norske graffitiartisten som ble trykket som cover-art i Norge. De ga ut CD/LP-en *[[Rage (A-team-album)|Rage]]* i 1991. Singelen "Times Are Hard" ble og sluppet på 7" vinyl. I slutten av 1993 ga A-Team seg, men de planla enda et comeback under navnet Mad Kill 97, da med sanger som bare varte i 7-10 minutter. Senere ble Jayski med i Reggae/Ska gruppen The Phantoms.

A-Team skiftet navn til B.O.L.T. Warhead i 1992.

## Studioalbum
* 1991: *[[Rage (A-team-album)|Rage]]*

## Diskografi
* Peace Doctor/X Head (12"/7") Vinyl
* Times Are Hard (7") Vinyl
* Rage (CD, LP)

## Eksterne lenker
* Store Norske Leksikon - A-Team – norsk rapgruppe
* Rockipedia - A-Team
Den hemmelighetsfulle øya

***Den hemmelighetsfulle øya*** (originaltittel: *L'Île mystérieuse*) er en roman av Jules Verne, utgitt i 1874. Den opprinnelige utgaven, utgitt av Hetzel, inneholder flere illustrasjoner av Jules Férat. Romanen er en oppfølger til Vernes berømte *[[En verdensomseiling under havet]]* og *[[Kaptein Grants barn]]*.

Boken forteller om eventyrene til fem amerikanere som havner på en uoppdaget øy i Stillehavet. De har under den amerikanske borgerkrigen rømt fra det beleirede Richmond i luftballong, men en storm har brakt dem helt til øya. Som flere andre av Vernes bøker, er også denne langt på veien en dramatisert lærebok i teknikk og naturfag. De fem skipbrudne greier ikke bare å tenne ild, de produserer keramikk, murstein, sprengstoff, jern og såpe. De bygger også telegraf og en sjødyktig båt.

De skipbrudne har imidlertid en skjult velgjører på øya, Kaptein Nemo, som har seilt sin Nautilus til dets siste havn inne i øyas sovende vulkan, hjelper dem på flere måter. Boken avsluttes med at de skipbrudne finner Nemo på hans dødsleie. Kort etter går øya til grunne da vulkanen våkner til live, men skipbrudne reddes av skipet *Duncan* fra Kaptein Grants barn.

Boken har vært utgangspunkt for flere filmer og gikk også på NRK som TV-serie på begynnelsen av 70-tallet.

## Referanser


## Eksterne lenker
*
BackTrack

**BackTrack** er en Linux-distribusjon som kan kjøres fra Live CD eller minnepinne. Nyere versjoner kan også installeres på hardisk, eventuelt som virtuell maskin. 

## Bruksområder
BackTrack er designet for å teste sikkerheten på ulike systemer.

## Versjoner

Backtrack yter bare support på nyeste versjon av programmet.

## Eksterne lenker
*
It Was Written

***It Was Written*** er den afroamerikanske rap-artisten Nas' andre studioalbum.

Albumet ble utgitt 2. juli 1996 i USA, Canada og Europa på Columbia Records, mens det ble utgitt på Simple Vinyl Records i England.

## Sporliste
#«Album Intro»
#«The Message»
#Street Dreams – (remix)
#«I Gave You Power»
#«Watch Dem Niggas»
#«Take It in Blood»
#«Nas Is Coming»
#«Affirmative Action» – (med The Firm)
#«The Set Up»
#«Black Girl Lost»
#«Suspect»
#«Shootouts»
#«Live Nigga Rap»
#«If I Ruled the World (Imagine That)»

## Eksterne lenker
*
Aircrack

**Aircrack** er et program for å teste sikkerheten på trådløse nettverk. AirCrack kjøres hovedsakelig under Linux og er blant de mest vanlige programmene for å knekke WEP-kryptering, samt WPA og WPA2. Blant de mest brukte linux-distroene for bruk av AirCrack er BackTrack.

## Se også
*AirSnort
*Wireshark
*BackTrack

## Referanser


## Eksterne lenker
*
Rage (A-team-album)

***Rage*** er et studioalbum av den norske hiphop-gruppen A-team. Albumet ble utgitt på PolyGram i 1991. Singelen "Times Are Hard" ble utgitt rett før albumet på 7" vinyl.

## Sporliste
#«Intro»
#«X-Ray Warrior»
#«Deception Gangster Style»
#«Urban Youth»
#«Dominator on the Warpath»
#«Coolin' at the Yard»
#«Mad Boy»
#«Warbeats»
#«Prisoner of War»
#«1990 GB»
#«Pastor»
#«It's Getting Critical»
#«The Rain»
#«Times Are Hard»
#«Outro»

## Kilder
*
MC Serch

**MC Serch** (Michael Berrin) (født 6. mai 1967) er en kjent amerikansk rapper og produsent. 

Han var en av tre medlemmer i rapgruppen 3rd Bass. Mc Serch vokste opp i Far Rockaway, Queens New York, og gikk på Far Rockaway High School.

## Album
### Solo
* 1992: *Return of the Product*
* 2007: *Many Young Lives Ago* 

### [[3rd Bass]]
* 1989: *[[The Cactus Album]]*
* 1990: *Cactus Revisited*
* 1991: *[[Derelicts of Dialect]]*
 
## Gjesteopptredener
* DJ Tomekk – «Fuck You»
* Gravediggaz – «Defective Trip»
* Hot Karl – «Let's Talk»
* Krohme – «Around Here»
* Non Phixion – «5 Boros»
* Sway & King Tech – «Wake Up Show Anthem»
* Various – «2 Hits & Pass»
* Various – «Blak Is Blas»

## Eksterne lenker
* 
* 
*
Grytdalen naturreservat

**Grytdalen naturreservat** kan være:

*Grytdalen naturreservat (Sør-Trøndelag)
*Grytdalen naturreservat (Telemark)
Alfred Sankoh

**Alfred Sankoh** (født 1988) er en sierraleonsk tidligere fotballspiller.

Sankoh er midtbanespiller og kom til den norske 3.-divisjonsklubben  i 2007. 1. august 2008 ble han spilleklar for  etter å ha trent med klubben en periode. I hjemlandet har han spilt for FC Kallon, Ports Authority og Old Edwardians.

Sankoh ble cupmester i 2010 for Strømsgodset. I juli 2012 gikk kontrakten hans med klubben ut og han gikk vederlagsfritt til Sanliurfaspor. Han undertegnet en treårskontrakt med den tyrkiske klubben. Sommeren 2014 dro han videre til Khazar Lankaran FK i Aserbajdsjan. Her spilte han én sesong før han i 2015 gikk til Balikesirspor. Sankoh spilte i 2017 for Denizlispor i den tyrkiske 1. divisjonen, men er kontraktsløs pr 26. januar 2018 og ser etter ny klubb.

## Referanser


## Eksterne lenker
* 
* Spillerprofil på godset.no
Minyue

**Minyue** (kinesisk: 闽越, pinyin: *Mǐnyuè*) var et oldtidskongedømme som lå i det som nå er provinsen Fujian sørøst i Kina. Det var samtidig med slutten av Vår- og høstannalenes tid, med Qin-dynastiet og med den aller første del av Han-dynastiet. Innbyggerne tilhørte flere etniske grupper, blant annet baiyue. Staten eksisterte fra 334 til 110 f.Kr.. Ifølge historiekilden *[[Shiji]]* ble riket grunnlagt av medlemmer av staten Yues kongeslekt som hadde flyktet etter at deres egen stat var blitt beseiret av statene Chu og Qi i 334 f.Kr. 

Store deler av Minyue ble erobret av Han-dynastiet mot slutten av det annet århundre før Kristus. Men ettersom det var et fjellrike som var godt avsondret fra andre områder maktet ikke Han-riket å etablere sitt velde der med særlig styrke. 

Chengcun, en gammel stenby inne i Fujians dypeste fjellheim, Wuyifjellene, skal ha vært Minyue-statens hovedstad. Graver der vitner om samme begravelsesskikker som i den tidligere Yue-staten; derfor er denne byen også av moderne forskere alment akseptert som minyue-hovedstaden.
The Coup

**The Coup** er en politisk hiphop-gruppe fra Oakland, California.

De startet i 1992 som en trio med medlemmene Raymond "Boots" Riley, E-Roc og DJ Pam the Funkstress.
E-Roc forlot gruppen etter deres andre album, men hadde en gjeste opptreden på sangen «Breathing Apparatus» fra The Coups tredje album, *Steal This Album*. Gruppen er nå en duo
Kalpana Chawla

**Kalpana Chawla** (født 1. juli 1961 i Karnal i Haryana i India, død 1. februar 2003 over Texas) var en amerikansk-indisk forsker og romfarer for NASA. Hennes andre og siste romferd var STS-107 i romfergen *[[Columbia (romferge)|Columbia]]*, hvor Chawla og de seks andre ombord omkom som følge av at romfergen brøt opp da den skulle tilbake inn i Jordens atmosfære.

## Se også
* Columbia-ulykken

## Referanser


## Eksterne lenker
* Kalpana Chawlas biografi hos NASA 
* Minneside hos NASA
David M. Brown

**David McDowell Brown** (født 16. april 1956 i Arlington County i Virginia, død 1. februar 2003) var en amerikansk romfarer og kaptein i den amerikanske marinen.

Kaptein Brown var utdannet lege. Han ble utvalgt som NASA-astronaut i 1996, og STS-107 var hans eneste og siste romferd; han og de seks andre astronautene ombord døde da romfergen Columbia brant opp under tilbakevending til jorden. Brown var ferdspesialist under STS-107.

## Referanser


## Eksterne lenker
* 
*
The Cactus Album

***The Cactus Cee/D (The Cactus Album)*** er 3rd Bass sitt første soloalbum.
Albumet ble utgitt 23. oktober 1989 under Def Jam records.

## Eksterne lenker
*
Non

**Non** kan bety:
*latin for «ikke» (også brukt som «nei» eller «ikke» på flere romanske språk)
*ISO 639-2-språkkode for norrønt språk
*non (karakter), en tidligere karakter ved norske universiteter
*non (måltid), et måltid
Tvervik

**Tvervik** (lokalt også kalt Tverrvika) er et tidligere fergested, grend og startpunkt for Fylkesvei 813 i Beiarn kommune i Nordland fylke.

Tvervik ligger innerst i Beiarfjorden, og var tidligere inngangsporten til Beiarn, med ferge fra Kjelling, inntil veien over Beiarfjellet ble bygd og åpnet i 1966. Det har også gått hurtigbåt her, men veien over Beiarfjellet ble brukt mer så ruta er nedlagt. Helt nede mot Beiarfjorden har Kurt Edvin Blix Hansen bygd sitt atelier samt Atelier Tvervik. 

Fylkesveien på Tvervik har før gått helt ut mot Svartnes (nå kalt Tarnesveien), med fergeforbindelse derfra til Kjelling, men etter et ras vest for Kakevika, en gang før fylkesveien over Beiarfjellet ble åpnet, ble veien stengt. All transport til Svartnes må gjøres med privat båt eller til fots på den stengte rasfarlige veien. 

## Eksterne lenker
* Om Tvervik på Per's Hjemmeside
Igor Tudor

**Igor Tudor** (født 1978) er en kroatisk fotballtrener og tidligere fotballspiller.

Han regnes som en av Kroatias beste forsvarere i nyere tid. Hans siste klubb var Hajduk Split. Den 22. juli 2008 kunngjorde han at han la opp etter at han slo opp en tidligere ankelskade.

Tudor startet sin profesjonelle karriere i Hajduk Split i 1995, der han scoret 5 mål på 58 kamper. Etter tre sesonger i Hajduk ble han kjøpt av den italienske storklubben Juventus i 1998. Han tilbrakte seks hele sesonger i Juve før han ble lånt ut til AC Siena i januar 2005. Etter at Juventus ble flyttet ned til Serie B og utlånskontrakten med Siena utløp, returnerte Tudor til Juventus, men skader forhindret ham i å spille kamper hele sesongen. Kontrakten med Juventus gikk ut 30. juni 2007. Den siste sesongen som aktiv tilbrakte han i Hajduk Split.

Tudor var et fast innslag i  fra 1997 til 2006. Han var med i troppen under VM 1998, men gikk glipp av VM 2002 på grunn av skader. Han spilte også under VM 2006.

I februar 2026 ble Igor Tudor utnevnt som midlertidig trener for Tottenham Hotspur ut 25/26-sesongen etter at Thomas Frank fikk sparken som hovedtrener. Tudor ble imidlertid sparket allerde den 29. mars.

## Referanser


## Eksterne lenker
*
Liste over Tsjekkoslovakias presidenter

Dette er en **liste over Tsjekkoslovakias presidenter** mellom 1918 og 1992. Listen inkluderer både valgte og stedfortredende presidenter, samt en liste over lederne i Tsjekkoslovakias kommunistiske parti da partiet var ved makten mellom 1948 og 1989. I Tsjekkoslovakias demokratiske periode (1918-1939 og 1945-1948) var presidenten valgt for 7 år. Men kun Tomáš Garrigue Masaryk har sittet ved makten gjennom hele sin periode, noe han gjorde to ganger.

## 1918–1939

## 1939–1945

## 1945–1992

## Galleri

Fil:Flag of the President of Czechoslovakia (1918-1939, 1945-1960).png|Flagget til Tsjekkoslovakias president under den første tsjekkoslovakiske republikken (1918-1938).

Fil:Flag of the President of Czechoslovakia (1960–1990).svg|Flagget til Tsjekkoslovakias president i den sosialistiske republikken Tsjekkoslovakia (1960-1990).


## Ledere for Tsjekkoslovakias kommunistiske parti 1945–1989
Disse – med unntak av den siste – hadde den reelle utøvende makten i landet.

## Se også
* Böhmens regenter
* Slovakias regenter
* Tsjekkoslovakia
** Liste over Tsjekkoslovakias statsministre
* Riksprotektoratet Böhmen-Mähren
** Liste over Riksprotektoratet Böhmen-Mährens ledere
* Tsjekkia
** Liste over Tsjekkias presidenter
** Liste over Tsjekkias statsministre
* Slovakia
** Liste over Slovakias presidenter
** Liste over Slovakias statsministre

## Referanser


## Eksterne lenker
*
Liste over øyer etter innbyggertall

Rundt 11 % av verdens befolkning bor på de 7 % av jordoverflaten som utgjøres av øyer.

## Verden

## EU/EØS og Europa

### Norge

Norge har  øyer og  skjær, men store deler av befolkningen bor på fastlandet. Rundt en halv million innbyggere bor på de 50 mest folkerike øyene, knapt 10 % av alle nordmenn. De oppgitte folketallene kan være omtrentlige, og er ikke nødvendigvis fra samme tidspunkt.

## Referanser


## Eksterne lenker
* UN Environment Programme Islands Directory 
* Most populous islands
David Tomlinson

**David Cecil MacAlister Tomlinson** (født 7. mai 1917, død 24. juni 2000) var en britisk skuespiller. Han er kjent for sin rolle som George Banks i *[[Mary Poppins]]*, der Julie Andrews hadde hovedrollen. Andre filmer inkluderer *[[På to hjul i svingen]]* fra 1968 og *[[Hokus pokus kosteskaft]]* fra 1971. I sistnevnte film spilte han sammen med Angela Lansbury.

Tomlinson pensjonerte seg fra skuespillerlivet i 1979. I 1990 utkom hans selvbiografi, *Luckier Than Most*. Tomlinson var gift med Audrey Freeman fra 17. mai 1953 til han døde i 2000. Sammen fikk de fire gutter: David jr., William, Henry og James. Tomlinson døde mens han sov, etter å ha vært rammet av flere hjerneslag den siste tiden.

## Filmografi (utvalg)
*1948 – *[[Lettjente penger]]*
*1957 – *[[Bøljer i land]]*
*1963 – *[[Tom Jones (film)|Tom Jones]]*
*1964 – *[[Mary Poppins (film)|Mary Poppins]]*
*1968 – *[[På to hjul i svingen]]*
*1971 – *[[Hokus Pokus Kosteskaft]]*

## Referanser


## Eksterne lenker
*
Setermjelt

**Setermjelt** (latin: *Astragalus alpinus*) er en plante i mjeltslekten, som tilhører erteblomstfamilien *(Fabaceae)*. Den er 10-25 cm høy, med liggende stengel og smale, små parstilte blad uten klengetråder. De blek-lilla eller blå-lilla blomstene blomstrer i juni-juli.

Setermjelt har fire populasjoner (varianter):
* **Setermjelt** (*Astragalus alpinus* var *alpinus*) – Sørlige Norden
* **Nordlig setermjelt** (*Astragalus alpinus* var *arcticus*) – Nordkalotten og Russland
* **Alpemjelt** (*Astragalus alpinus* var L.) – Alpene
* *Astragalus alpinus* – Karpatene

Setermjelt har smale, små blader som sitter parvis og er mørk grønne på oversiden, lyse grågrønne og hårete under. Ørebladene (der stilken deles eller bladstilkene er festet) er relativt brede, og 3-5 mm lange. 

Belgene er brungrønne og hårete med svarte hår. De er litt klumpete og kan ha en bøyd, kort brodd ytterst.

Arten skilles fra en rekke vikker ved at setermjelt har blomstene i en klase av stort antall – 12-25 blomster i alt. Den skilles fra blåmjelt ved at sistnevnte har atskillig større blader og øreblader, samt enda mer blå blomster.

## Utbredelse
Setermjelt vokser på tørr grunn med sand, grus eller i humusjord. Den trives på blomsterenger i fjellet, langs veikanter, eller langs elvebredder og sandbakker og skrenter.

Den er utbredt i fjellet og i innlandet i Sør-Norge, men i Nord-Norge nord for Trøndelag går den også ut til kysten.  

I Norden lever den spredt i Sverige fra Dalarne og nordover, og i Finland både i sørøst og i nord. Arten vokser også i høylandsstrøk i Alpene og i Karpatene.

## Referanser


## Eksterne lenker
*
Blåmjelt

**Blåmjelt** (latin: *Astragalus norvegicus*) er en ganske sjelden plante i mjeltslekten, som tilhører erteblomstfamilien *(Fabaceae)*. Den er 20-35 cm høy, med oppreist, stiv stengel og eggeformede, ganske store parstilte blad uten klengetråder. De blekblå eller blå-lilla blomstene blomstrer i juli-august.

Blåmjelt har mellomgrønne, eggerunde og butte blader som sitter parvis  på egen bladstilk. Ørebladene (der stilken deles eller bladstilkene er festet) er relativt smale, ofte trekantede, og 5-8 mm lange. 

Belgene er brungrønne og hårete med svarte hår. De er 10 mm lange, og åpner seg om høsten.

Arten skilles fra setermjelt ved at sistnevnte har små og smale blader, mens blåmjelt har store og eggformede blader. Dessuten er blomstene mer utpreget blå og mindre lilla enn hos setermjelt.

## Utbredelse
Blåmjelt vokser på fuktig og kalkholdig grunn. Den trives på steder som overrisles av vann, langs elver og bekker, i kratt og på blomsterenger.

Den er utbredt i fjellet og i innlandet fra Sogn og hedmark og nordover, men bare spredt i Finnmark.  

I Norden lever den spredt i Sverige spredt i Dalarne, Jämtland og Härjedalen.

## Referanser


## Eksterne lenker
*
Strandmjelt

**Strandmjelt** (latin: *Astragalus danicus*) er en plante i mjeltslekten, som tilhører erteblomstfamilien *(Fabaceae)*. Den er 5-25 cm høy, med liggende, mykt hårete stengel og smale, små parstilte blad uten klengetråder. De blek-lilla eller blå-lilla blomstene blomstrer i juni-juli.

Strandmjelt har smale, små blader som sitter parvis og er mellomgrønne. Ørebladene (der stilken deles eller bladstilkene er festet) er relativt brede, og meget små eller nesten usynlige. 

Blomstene har 15-18 mm lange kroner, og grønn-brune begerblader med hår på. Belgene er brungrønne og hårete med svarte hår. De er litt klumpete og kan ha en bøyd, kort brodd ytterst.

Arten skilles fra slektningen setermjelt først og fremst på voksestedet – sistnevnte vokser i fjellstrøk og innland i Norge og Sverige, mens strandmjelt vokser i Danmark og sørover, med spredte funn i Sør-Sverige og Østfold. Dessuten har strandmjelt langt mindre øreblad og mangler den lyse behåringen under bladene som setermjelt har.

## Utbredelse
Strandmjelt vokser på tørr, kalkholdig grunn nær kysten. Den er utbredt i Danmark på øyene, dvs Sjælland, Fyn, Lolland, Falster, Møn, Langeland og de mindre øyene rundt stredene. Den finnes på østlige Jylland, men ikke på Bornholm. 

I Sverige er den lokal på Gotland, og i Norge er den observert tidvis i Østfold. Den er svært sjelden i Norge.

## Referanser


## Eksterne lenker
*